A Boy and His Dog
<s>A Boy and His Dog () je američki science fiction film snimljen 1975. godine u režiji L. Q. Jonesa, poznat kao jedno od ranih i najuticajnijih ostvarenja postapokaliptičkog žanra.</s>

<s>Predstavlja adaptaciju istoimene pripovjetke Harlana Ellisona.</s><s>Radnja se događa 2024. godine na američkom Jugozapadu, nekoliko godina nakon što je Treći svjetski rat uništio civilizaciju i opustošio površinu Zemlje, natjeravši ostatke preživjelog čovječanstva da se bori za ograničene količine hrane i drugih resursa.</s><s>Protagonisti su 18-godišnji mladić Vic (čiji lik tumači Don Johnson) i njegov pas Blood (kome glas posuđuje Tim McIntire) koji mu svojim telepatskim moćima pomaže da, u zamjenu za hranu, pronađe seksualne partnerice i izbjegne neprijatelje, ali čiji simbiotski odnos ugrozi dolazak Quille (čiji lik tumači Susanne Benton), djevojke pobjegle iz podzemnog naselja koje nastoji sačuvati i obnoviti predratnu civilizaciju.</s>

<s>Film je snimljen u nezavisnoj produkciji i sa relativno niskim budžetom, te su kao lokacije uglavnom korišteni dijelovi pustinje Mojave.</s><s>Scenario je originalno trebao napisati sam Ellison, ali je, suočen sa spisateljskom blokadom, to prepustio L. Q. Jonesu.</s><s>Film se isticao prije svega crnim humorom, odnosno na satirički način prikazivao je odraze patoloških pojava predratnog svijeta među različitim živopisnim i grotesknim pojavama koje susreću protagonisti, ali i vješto koristio ironiju kroz komentare Blooda kao čangrizavog mizantropskog intelektualca prisiljenog da ovisi o neobrazovanom i budalastom 18-godišnjaku.</s><s>Ellison je uglavnom bio zadovoljan filmom, ali mu se nije svidjela završnica, koju je proglasio mizoginističkom.</s><s>A Boy and His Dog je loše prošao kod publike, iako su ga poklonici samog žanra izuzetno cijenili, te je sa vremenom stekao kult status.</s><s>Danas je, pak, najpoznatiji po tome što je poslužio kao ključna inspiracija za seriju postapokaliptičkih video igara pod naslovom Fallout.</s>

<s>Uloge</s>

<s>Don Johnson ...</s><s>Vic
 Tim McIntire (glas) ...</s><s>Blood
 Susanne Benton ...</s><s>Quilla June Holmes
 Jason Robards ...</s><s>Lou Craddock
 Alvy Moore ...</s><s>Doctor Moore
 Helene Winston ...</s><s>Mez Smith
 Charles McGraw ...</s><s>Preacher
 Hal Baylor ...</s><s>Michael
 Ron Feinberg ...</s><s>Fellini
 Michael Rupert ...</s><s>Gery
 Don Carter ...</s><s>Ken
 Michael Hershman ...</s><s>Richard</s>

<s>Izvori</s>

<s>Vanjske veze</s>

<s>Američki filmovi
SF-filmovi
Pustolovni filmovi
Post-apokaliptični filmovi
Distopijski filmovi
Crnohumorni filmovi</s>

